ປ. ໂອບາມາ ກ່າວວ່າ ສະຫະລັດ ຈະຊຸກຍູ້ ປະຊາທິປະໄຕ ແລະສິດທິມະນຸດ ໃນຄິວບາ
ທຳນຽບຂາວ ຖະແຫຼງວ່າ ນະໂຍບາຍຂອງສະຫະລັດ ຕໍ່ຄິວບາ ໃນອະດີດຜ່ານມາ ມີເຈດຕະນາດີທີ່ສຸດ ແຕ່ບໍ່ໄດ້ຮັບຜົນຫຍັງຫຼາຍ.
ປະທານາທິບໍດີ ບາຣັກ ໂອບາມາ ກ່າວວ່າ ສະຫະລັດ ຈະ ສຳລັບເສລີພາບຂອງປະຊາ ຊົນຄິວບາ ຫຼັງຈາກປະກາດການເຄື່ອນໄຫວໄປສູ່ການມີ ສາຍພົວພັນຂັ້ນປົກກະຕິກັບຄິວບາ ແລະໄຂສະຖານທູດຂຶ້ນ ໃນປະເທດເກາະດອນຄອມມິວນິດແຫ່ງນີ້ ໃນການໃຫ້ສຳພາດກັບຕາໜ່າງຂ່າວໂທລະພາບ ABC ທ່ານ ໂອບາມາກ່າວວ່າ ທ່ານໄດ້ບອກປະທານາທິບໍດີ Raul Castro ທາງໂທລະສັບໃນວັນພຸດວານນີ້ວ່າ ສະຫະລັດຈະສືບຕໍ່ສົ່ງເສີມ ລະບອບປະຊາທິປະໄຕ ແລະສິດທິມະນຸດຢູ່ທີ່ນັ້ນ ທ່ານໂອບາມາກ່າວຕື່ມວ່າ ທ່ານບໍ່ຄາດວ່າ ທ່ານກາສໂຕຣ ຈະປ່ຽນແປງລັດຖະບານຂອງທ່ານຢ່າງກະທັນຫັນ ແຕ່ວ່າ ການປ່ຽນແປງຕ່າງໆຂອງພວກຄົນຮຸ້ນໃໝ່ ຢູ່ໃນຄິວບາ ເບິ່ງ ຄືວ່າ ຈະກະຕຸ້ນສາຍພົວພັນທີ່ເປັນມິດຫຼາຍຂຶ້ນກວ່າເກົ່າໃນອະນາຄົດ ທ່ານໂອບາມາໄດ້ ກ່າວເນັ້ນເຖິງຄວາມສຳຄັນເຊັ່ນກັນຂອງການມີໜ້າຂອງນັກການທູດໃນຄິວບາ ໂດຍກ່າວວ່າ ສະຫະລັດ ຢູ່ໃນຖານະທີ່ດີກວ່າ ເພື່ອໃຊ້ອິດທິພົນຊັກຈູງປະເທດທີ່ມີພັກການເມືອງດຽວເວລາໃດມີເອກອັກຄະລັດ ຖະທູດປະຈຳການຢູ່ທີ່ນັ້ນ ໃນການປະກາດຂໍ້ຕົກລົງກັນໃຫ້ຮູ້ກ່ອນໜ້ານີ້ ທີ່ທຳນຽບຂາວ ທ່ານໂອບາມາ ກ່າວວ່າ ມັນເຖິງ  ກັບຄິວບາ ແລະວ່າ ການໂດດດ່ຽວມາເປັນເວລາ 50 ປີ ໃນຂະນະທີ່ທ່ານໂອບາມາກ່າວຖະແຫຼງຢູ່ນັ້ນ ທ່ານກາສໂຕຣ ເອງກໍໄດ້ປະກາດຢູ່ທີ່ນະ ຄອນຫຼວງຮາວານາວ່າ ທ່ານໂອບາມາ ຜູ້ນຳປະເທດທັງສອງໄດ້ໂອ້ລົມກັນທາງໂທລະສັບເປັນເວລາເກືອບນຶ່ງຊົ່ວໂມງໃນວັນອັງ ຄານມື້ກ່ອນນີ້ ໃນອັນທີ່ເປັນການຕິດຕໍ່ພົວພັນຂັ້ນປະທານາທິບໍດີ ທີ່ມີແກ່ນສານຄັ້ງທຳອິດ ລະຫວ່າງສະຫະລັດແລະຄິວບານັບແຕ່ປີ 1961 ເປັນຕົ້ນມາ ການເຄື່ອນໄຫວດັ່ງກ່າວ ມີຂຶ້ນເຊັ່ນກັນ ໃນເວລາທີ່ຄິວບາ ປ່ອຍທ່ານAlan Gross ພະ ນັກງານສັນຍາຈ້າງອາເມຣິກັນ ທີ່ໄດ້ຖືກຈັບກຸມໃນນະຄອນຫຼວງຮາວານາ ເມື່ອປີ 2009 ໃນຂໍ້ຫານຳເຂົ້າອຸບປະກອນຄົມມະນາຄົມຕິດຕໍ່ ເຂົ້າໄປໃນປະເທດເກາະດອນດັ່ງກ່າວ